Nets, der står bag Dankortet og administrerer kortbetaling i Danmark, oplever i mere end tre timer mandag, at deres systemer fungerede meget uregelmæssigt. - Vi er ved at finde ud af hvad fejlen skyldes, men vi ved det ikke endnu. I første omgang gjaldt det om at få systemet op at køre igen, fortæller pressevagt ved Nets Ulrik Marschall. - I mange butikker slår man automatisk over på offline-procedure på terminalerne, og så kan man gennemføre betalinger, men på for eksempel ubemandede tankstationer skal der være netforbindelse, og der har mange altså ikke kunnet betale, siger han. Omkring klokken 13 var de fysiske systemer oppe at køre igen, mens der klokken 14.30 stadig kan opleves problemer med at betale i netbutikker.
Mange nordjyder havde i flere timer mandag svært ved at betale med deres betalingskort.